
ДО
ПРЕДСЕДАТЕЛЯ НА
ОБЩИНСКИ СЪВЕТ
БУРГАС




Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


            ОТНОСНО: Заявление за продължаване срока на действие на разрешително за водовземане на минерална вода от находище „Бургаски минерални бани“, кв. Ветрен,                 гр. Бургас.



УВАЖАЕМА ГОСПОЖО ПРЕДСЕДАТЕЛ,
		УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

           С Решение № 39 от 04.02.2011 г. на министъра на околната среда и водите, на Община Бургас бе предоставено безвъзмездно за управление и ползване находище на минерална вода, изключителна държавна собственост - „Бургаски минерални бани“,             кв. Ветрен, гр. Бургас, за срок от 25 години.
           На основание §133, ал.9, т.1, буква „б“ и т.2, буква „в“ от ПЗР към ЗИД на Закона за водите за предоставеното на Община Бургас находище на минерална вода, Кметът на Община Бургас след решение на Общински съвет издава разрешителните за водовземане на минерална вода.
           Към настоящия момент за находище „Бургаски минерални бани“ от кмета на Община Бургас са издадени осем разрешителни за водовземане на минерална вода от сондаж Б-191, с общ разрешен дебит 3,92 л/сек. Свободните водни количества са 10,43 л/сек.
           Издаденото на „Специализирана болница за рехабилитация – Бургаски минерални бани“ /„СБР-БМБ“/ ЕАД гр. Бургас Разрешително № Е-2/15.01.2013 г. за водовземане на минерална вода, продължено с Решение № Е-2/13.01.2016 г. на кмета на Община Бургас е с краен срок на действие 15.01.2020 г. Разрешителното е за ползване на минерална вода, за лечение и рехабилитация в обект: База 1 на „СБР-БМБ“ ЕАД гр. Бургас.
           В тази връзка в Община Бургас е постъпило заявление от „Специализирана болница за рехабилитация – Бургаски минерални бани“ ЕАД гр. Бургас с вх. № 19-00-746/27.12.2019 г. за продължаване срока на действие на Разрешително № Е-2/15.01.2013 г. за водовземане на минерална вода от сондаж Б-191 на находище „Бургаски минерални бани“.
            Дружеството „Специализирана болница за рехабилитация – Бургаски минерални бани“ ЕАД гр. Бургас е регистрирано по Закона за лечебните заведения и притежава Разрешение за осъществяване на лечебна дейност № СБ-199/18.04.2016 г.
            Заявлението е подадено в изискуемия срок, съгласно чл.78, ал.1 от Закона за водите. Искането на титуляря е за продължаване срока на действие на Разрешително № Е-2/15.01.2013 г. при запазване параметрите на  разрешеното ползване на минерална вода.           
            Титулярят на разрешителното е изплатил дължимата „такса за водовземане“ до 2019 г. и е изпълнил всички условия по издаденото разрешително за водовземане.
            Предвид гореизложеното, на основание чл.21, ал.1, т.8 от ЗМСМА и § 133, ал.9 от ПЗР към ЗИД на Закона за водите във връзка с чл.52, ал.1, т.3, чл.78, ал.2 и чл.57, ал.1, т.3 от Закона за водите, предлагам Общински съвет Бургас да вземе следното:
         

                                           
РЕШЕНИЕ:

            І. Продължава срока на действие на Разрешително № Е-2/15.01.2013 г. за водовземане на минерална вода от съществуващо водовземно съоръжение, с титуляр „Специализирана болница за рехабилитация – Бургаски минерални бани“ ЕАД гр. Бургас,  ЕИК 102659833, със седалище и адрес на управление: гр. Бургас, в.з. „Минерални бани“, ул. „Александър Стамболийски“ № 66, представлявано от К. М. М., за лечение и рехабилитация в обект: База 1 на „Специализирана болница за рехабилитация – Бургаски минерални бани“, находяща се в УПИ ІІ, кв.6 по плана на в.з. „Минерални бани“, кв. Ветрен, гр. Бургас до 15.01.2030 г.



ДИМИТЪР НИКОЛОВ
Кмет на Община Бургас

